آمریکانین اوکلاهاما ایالتی‌نین هاوا لیمانیندا آتیش آچیلماسی نتیجه‌سینده 1 نفر اؤلدو.
اولن آدامین کیملیگی هله بللی دئییل.
گونده‌لیک تخمینن 8 مین یولجونون ایستیفاده ائتدیگی هاوا لیمانینداکی حادثه‌دن سونرا پولیس اینسانلاری قوروماق اوچون گوونلیک تدبیرلری گوردو. هاوا لیمانی گوونلیگ سببیله باغلاندی.
پولیس همچنین، هاوا لیمانی اطرافینداکی جاده و یول‌لاری دا گئدیش- گلیشه باغلادی.
دیگر طرف‌دن، اؤلکه‌ده یئنه بیر مکتبده  شدت حادثه‌سی باش وئردی.
یوتا ایالتینده بیر لیسه‌ده 5 اورنجی بیچاقلاندی.
مکتبین سویونما اوتاغیندا باش وئرن حادثه‌ده 16 یاشلی سالدیرقان قیسا مدت عرضینده یاخالاندی.
یارالی اورنجیلر خسته‌خانایا آپاریلدی.
حادثه شاهیدلری‌نین ایفاده‌لرینه گؤره، اورنجیلرین بیری بوینون‌دان بیر دیگری ایسه باشین‌دان یارالاندی.
